Vraag 12: Wat beveel God in die sesde en sewende gebod? – Bybelskool
Written by Chris van Wyk on Nov 26, 2018 . Posted in Wie is God?.
1. Wat beveel God in die sesde en sewende gebod (Eks 20:13-14). Wat sien jy raak? Watter boodskap het dit vir jou?
Ek moet mense nie doodmaak nie. Ek moet rein en getrou bly vir en in die huwelik. Ek mag myself en ander nie onteer, haat, beledig of doodmaak nie, selfs nie my vyande nie. Ek moet alle seksuele losbandigheid buite die huwelik tussen een man en een vrou kruisig, terwyl ek alle onrein gedagtes, woorde, begeertes en dade as ongetroude en getroude vermy.
3. Die sesde en sewende gebod van die wet fokus op die liefde vir jou naaste sowel as die liefde vir jou heel naaste, jou huweliksmaat. Verbeel jou 'n wêreld waar niemand ooit doodgemaak word nie, en waar huweliksmaats altyd getrou bly aan mekaar. Hoe sal dit anders wees as nou? Hoe sal dit 'n werklikheid word?
4. Lees die verhaal van die Dawid en Batseba in 2 Samuel 11. Wat tref jou?
Dawid was lui vir oorlog. Hy val toe vir die versoeking van die mooie Batseba. Toe sy swanger word, reël hy dat haar man, Urija, in die oorlog doodgemaak word. Hy wou sy sonde wegsteek. Batseba was baie hartseer. Dawid het egter met haar getrou. Die Here was baie ontevrede met dit wat Dawid gedoen het. Hy haat dit dat mense doodgemaak word en het Dawid gestraf. Na Dawid om vergifnis gevra het, het die Here hom weer geseën. God haat dit as ons by iemand anders as ons eie man of vrou slaap. Hy wil hê dat ons altyd rein en getrou bly vir en in die huwelik.
6. Die verhaal van Dawid en Batseba wys hoe hy beide die sesde as die sewende gebod oortree. Die een lei tot die ander. Oorweeg jou eie lewe in die lig van hulle verhaal. Waar jy gesondig het, vra die Here om vergifnis en vernuwing. Waar die Here jou nuut gemaak het, loof Hom daarvoor. Volhard daarin.